### | | | | --- | --- | | | | | --- | | **Teknik- og Miljøudvalget** 8. juni 2017 Sagsnr. 710-2014-59642 Dok.nr. 710-2017-113734 Sagsbehandler DPTSAE | | 45.                 Tilbagemelding på Banedanmarks høring om elektrificering af jernbanen - Åbent

###

|  |  |
| --- | --- |
| Tidl. politisk behandling | BY, 29.11.16, pkt.191 |
| Forventet sagsgang | TM-U |
| Lovgrundlag | Planloven og Lov om offentlige veje |

###

**SAGENS INDHOLD**

På baggrund af Banedanmarks høring om elektrificering og
hastighedsopgradering af jernbanen fra [adresse] til Lindholm indsendte [adresse]
Kommune 30. november 2016 vedlagte høringssvar til Banedanmark.

Byrådets høringssvar omhandler, som de tre væsentligste
ting: ændring af de påtænkte periodevise vejlukninger ved banebroerne på
[adresse] i Hadsten og [adresse] i [adresse], afstandskrav fra jernbanen
til bygninger og beplantning samt udvidelse med en cykelsti på broen i
[adresse].

Der har efterfølgende været afholdt møde mellem
borgmesteren, formanden for Teknik- og Miljøudvalget og ledelsen fra
Banedanmark 21. marts 2017. På dette møde blev kommunens synspunkter
præsenteret og drøftet. Ved samme lejlighed gav Banedanmark udtryk for, at de
vil sørge for, at generne for borgere bliver mindst mulige, og at de vil
inddrage Favrskov Kommune i det forestående arbejde med projekteringen.
Referatet fra mødet er vedlagt.

Banedanmark har efter mødet fremsendt oplysning om, at det
vil fordyre projektet ca. 25 mio. kr., hvis broen på [adresse] i Hadsten
skal holdes åben for trafik i anlægsperioden.

Banedanmark har ultimo marts 2017 offentliggjort vedlagte
høringsnotat vedrørende Favrskov Kommune.

**VURDERING**

Teknik og Kultur konstaterer, at Banedanmark agter at
iværksætte anlægsarbejderne for elektrificeringen, og at der i den forbindelse
sker en periodevis lukning af broerne i henholdsvis Hadsten og [adresse].

Banedanmark fastholder desuden, at nyt byggeri ikke må
opføres inden for 10 meter fra spormidten i forhold til el-driftsservitutten.
Dette har betydning for de fremtidige byggemuligheder, særligt i Hadsten og
Hinnerup.

I forbindelse med lukning af broerne i henholdsvis Hadsten
og [adresse], vil Teknik og Kultur gå i dialog med Banedanmark for at få de
bedst mulige løsninger for omkørsler og færrest mulige gener for borgerne.

Banedanmark forventer at gennemføre elektrificeringen
mellem [adresse] og Aalborg i 2021-2023.

**ØKONOMI**

Der er ingen direkte økonomiske konsekvenser for [adresse]
Kommune.

**INDDRAGELSE**

Der har været borgerinddragelse i forbindelse med et offentligt
møde afholdt af Banedanmark 2. november 2016 i [adresse].

I det kommende arbejde vil der ske inddragelse af
forskellige interessenter i Hadsten, herunder handelsstandsforeningen,
uddannelsesinstitutioner samt udbydere af den kollektive trafik.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1. At høringsnotatet fra Banedanmark
tages til efterretning.

2. At Teknik og Kultur følger op på Banedanmarks tilsagn om [adresse]
Kommunes involvering i den videre proces.

**BESLUTNING**

**Bilag**

|  |  |
| --- | --- |
| Høringssvar til VVM-redegørelse fra [adresse] 30. november 2016 | 710-2016-392669 |
| Referat af møde 21. marts 2017 vedrørende elektrificering af banestrækning (BDK ID: 335343) | 710-2017-113728 |
| Høringsnotat - Banedanmark marts 2017 - Kun [adresse] | 710-2017-107341 |